**DOLOŽKA ZLUČITEĽNOSTI**

návrhu zákona o sprostredkovaní poistenia a sprostredkovaní zaistenia a o zmene a doplnení niektorých zákonov

s právom Európskych spoločenstiev a právom Európskej únie

––––––––––––––––––––––––––––––––––––––––––––––––––––––––––––––––––––––––––––––––

1. Navrhovateľ zákona:

Vláda Slovenskej republiky.

2. Názov návrhu zákona:

Návrh zákona o sprostredkovaní poistenia a sprostredkovaní zaistenia a o zmene a doplnení niektorých zákonov.

3. Záväzky Slovenskej republiky vo vzťahu k Európskym spoločenstvám a Európskej únii:

Vzhľadom na členstvo Slovenskej republiky v Európskej únii je bezpredmetné vyjadrovanie záväzkov Slovenskej republiky vo vzťahu k Európskym spoločenstvám a Európskej únii z hľadiska priorít aproximácie práva podľa článku 70 Európskej dohody o pridružení, Národného programu pre prijatie acquis communautaire, Partnerstva pre vstup, Bielej knihy, screeningu.

Predmetný návrh zákona sa vypracúva v súlade s Plánom legislatívnych úloh vlády SR na rok 2005 s termínom predloženia apríl 2005.

4. Problematika návrhu zákona:

a) je upravená v práve Európskych spoločenstiev:

* v článku 47 ods. 2 a článku 55 Zmluvy o založení Európskeho spoločenstva,
* v smernici Európskeho parlamentu a Rady 2002/92/ES z 9. decembra 2002 o sprostredkovaní poistenia.

V Zmluve o založení ES sa deklaruje, že Rada vydá smernice na koordináciu zákonov a iných predpisov členských štátov, ktoré sa dotýkajú začatia a vykonávania činností samostatne zárobkových osôb.

Cieľom smernice 2002/92/ES je koordinácia vnútroštátnych ustanovení týkajúcich sa odborných požiadaviek na osoby, ktoré začínajú vykonávať a vykonávajú činnosť sprostredkovania poistenia, a ich zápisu. Uvedená smernica má prispieť jednak k dobudovaniu jednotného trhu finančných služieb a tiež k zlepšeniu ochrany spotrebiteľov v tejto oblasti;

Zrevidovaný preklad uvedenej smernice sa nachádza v databáze Centrálnej prekladateľskej jednotky Sekcie Inštitútu pre aproximáciu práva Úradu vlády SR. V elektronickej podobe je možné si ho vyhľadať na internetovej stránke www.aprox.government.gov.sk.

d) nie je upravená v práve Európskej únie.

5. Stupeň zlučiteľnosti návrhu zákona s právom Európskych spoločenstiev a právom Európskej únie:

Návrh zákona je úplne zlučiteľný so smernicou Európskeho parlamentu a Rady 2002/92/ES.

6. Gestor:

Ministerstvo financií Slovenskej republiky.

7. Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev a právom Európskej únie.

Pri príprave návrhu zákona sa nezúčastnili experti.